《寒闺诗》
南北朝·鲍泉

行人消息断，空闺静复寒。风急朝机燥，镜暗晚妆难。

从来腰自小，衣带就中宽。

作者简介：鲍泉，字润岳，东海人也。父几，字景玄。家贫，以母老诣吏部尚书王亮干禄，亮一见嗟赏，举为舂陵令。后为明山宾所荐，为太常丞。以外兄傅昭为太常，依制缌服不得相临，改为尚书郎，终于湘东王谘议参军。